Uznesenie Všeobecného súdu z 9. októbra 2019 – Esim Chemicals/EUIPO – Sigma-Tau Industrie Farmaceutiche Riunite (ESIM Chemicals)
(vec T-713/18)1
(„Ochranná známka Európskej únie – Námietkové konanie – Prihláška slovnej ochrannej známky Európskej únie ESIM Chemicals – Staršia národná slovná ochranná známka ESKIM – Relatívny dôvod zamietnutia – Nesplnenie povinnosti zaplatiť poplatok za odvolanie v lehote – Rozhodnutie odvolacieho senátu, ktorým sa odvolanie považuje za nepodané – Žaloba zjavne bez právneho základu“)
Jazyk konania: angličtina
Účastníci konania
Žalobkyňa: Esim Chemicals GmbH (Linz, Rakúsko) (v zastúpení: I. Rungg a I. Innerhofer, avocats)
Žalovaný: Úrad Európskej únie pre duševné vlastníctvo (v zastúpení: H. O’Neil, splnomocnený zástupca)
Ďalší účastník konania pred odvolacím senátom EUIPO: Sigma-Tau Industrie Farmaceutiche Riunite SpA (Rím, Taliansko)
Predmet veci
Žaloba podaná proti rozhodnutiu piateho odvolacieho senátu EUIPO z 2. októbra 2018 (vec R 1267/2018-5) týkajúcemu sa námietkového konania medzi Sigma-Tau Industrie Farmaceutiche Riunite a Esim Chemicals
Výrok
1.    Žaloba sa zamieta.
2.    Esim Chemicals GmbH znáša vlastné trovy konania a je povinná nahradiť trovy konania vynaložené Úradom Európskej únie pre duševné vlastníctvo (EUIPO).
____________
1 Ú. v. EÚ C 44, 4.2.2019.